སྐབས་དེར་ངེད་གཉིས་ཀྱི་བུ་བརྒྱུགས་ཡོང་སྟེ།ཨ་ཕ་ལགས།ད་ལྟ་ཨ་མ་པང་དུ་འཁྱེར་བའི་དུས་ལ་རན་སོང་ཟེར།ཁོ་ལ་མཚོན་ན།ཨ་ཕས་ཨ་མ་པང་ནས་འགྲོ་བ་དེ་ནི་ཁོའི་འཚོ་བའི་གྲུབ་ཆ་གལ་ཆེན་ཞིག་ཏུ་ཆགས་འདུགཆུང་མས་བུ་ལ་ཚུར་ཡོང་སྟེ་ཨ་ཕར་འཐམ་འཁྱུད་ཅིག་བྱས་ཞོག་ཅེས་བརྡ་བསྟན་པ་ན།ངས་རང་ཉིད་ཀྱི་ངོ་གདོང་ཕྱོགས་གཞན་ལ་འཁོར་བ་ཡིན།རྒྱུ་མཚན་ནི་ཆེས་མཐའ་མཇུག་གི་དུས་དེར་རང་སེམས་འགྱུར་བར་དོགས་ནས་སྐྲག་པ་ཡིན།རྗེས་སུ་ངས་མོ་རང་པང་དུ་ཁུར་ཏེ་ཉལ་ཁང་ནས་འདུག་ཁང་བརྒྱུད་ཁང་བའི་བར་འཁྱམ་དུ་ཕྱིན་དུས།མོས་མ་བཅོས་ཞི་འཇམ་གྱི་ངང་མོའི་ལག་པས་ངའི་སྐེ་ལ་འཐམ་ཤིང།ངས་མོའི་གཟུགས་པོ་དམ་པོར་བཟུང་བའི་ཚུལ་དེ་ནི་ངེད་གཉིས་ཀྱི་གཉེན་སྟོན་གྱི་ཉིན་མོའི་སྣང་ཚུལ་དང་ཧ་ཅང་མཚུངས་མོད།འོན་ཀྱང་།མོའི་གཟུགས་པོ་སྐམ་པོ་ཆགས་འདུག་པ་དེས་ང་རང་ཧ་ཅང་སྐྱོ་རུ་བཅུག་སོང་།